อิงะ

อิงะ (Iga-shi) เป็นนครที่ตั้งอยู่ทางตะวันตกเฉียงเหนือของจังหวัดมิเอะ ประเทศญี่ปุ่น มีขนาดพื้นที่ทั้งหมด sqmi ณ วันที่ 1 พฤศจิกายน ค.ศ. 2024 มีจำนวนประชากรประมาณ 83,496 คน มีความหนาแน่นของประชากร 150 คนต่อตารางกิโลเมตร

**ภูมิศาสตร์**
ภาพถ่ายทางอากาศบริเวณใจกลางเมืองอิงะ
นครอิงะตั้งอยู่ทางตะวันตกเฉียงเหนือของจังหวัดมิเอะ พื้นที่ทางตะวันออกเฉียงเหนือของเมืองเป็นพื้นที่ของเทือกเขาซูซูกะ พื้นที่ทางตะวันตกเฉียงเหนือเป็นที่ราบสูงชิงารากิ พื้นที่ทางตะวันตกเฉียงใต้ของเมืองคือที่ราบสูงยามาโตะ และพื้นที่ทางตะวันออกเฉียงใต้เป็นแอ่งที่ล้อมรอบด้วยเทือกเขานูโนบิกิ พื้นที่แห่งนี้มีลักษณะเป็นเนินเขา ตั้งอยู่บนต้นน้ำของแม่น้ำคิซุซึ่งเป็นส่วนหนึ่งของระบบแม่น้ำโยโดะ และติดกับจังหวัดชิงะ นาระ และเกียวโต แม้ว่าจังหวัดมิเอะจะจัดอยู่ในภูมิภาคโทไก แต่ภูมิภาคอิงะซึ่งประกอบด้วยนครอิงะและนครนาบาริก็ได้รับการกำหนดให้เป็นส่วนหนึ่งของภูมิภาคคันไซ

**เทศบาลข้างเคียง**
 จังหวัดเกียวโต
** หมู่บ้านมินามิยามาชิโระ- จังหวัดมิเอะ
** นครคาเมยามะ
** นครนาบาริ
** นครสึ- จังหวัดนาระ
** นครนาระ
** หมู่บ้านยามาโซเอะ- จังหวัดชิงะ
** นครโคกะ

**ภูมิอากาศ**
อิงะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในอิงะอยู่ที่ C ปริมาณน้ำฝนเฉลี่ยทั้งปีอยู่ที่ mm โดยเดือนมิถุนายนและกรกฎาคมเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ C และต่ำสุดในเดือนมกราคมอยู่ที่ประมาณ C

**สถิติประชากร**
ตามข้อมูลสำมะโนประชากรของญี่ปุ่น ประชากรของอิงะค่อนข้างคงที่ตลอด 60 ปีที่ผ่านมา

**ประวัติศาสตร์**
พื้นที่บริเวณอิงะในปัจจุบันสอดคล้องกับส่วนหนึ่งของแคว้นในอดีตที่ชื่อแคว้นอิงะ พื้นที่แห่งนี้ถูกบันทึกไว้ในยุคเซ็งโงกุว่าเป็นศูนย์กลางของนินจา ตั้งแต่ราวคริสต์ทศวรรษ 1460 จนถึง ค.ศ. 1581 แคว้นอิงะเป็นสมาพันธ์อิสระซึ่งปกครองโดยกลุ่มคนจากครอบครัวนินจาในท้องถิ่น ในยุคเอโดะ เมืองนี้เจริญขึ้นจากการเป็นเมืองรอบปราสาทอิงะอูเอโนะ โดยเป็นพื้นที่ที่อยู่ภายใต้การปกครองของโชกุนโทกูงาวะ อิงะเป็นบ้านเกิดของมัตสึโอะ บาโช กวีไฮกุ และเป็นบ้านของนินจาฮัตโตริ ฮันโซ
เมื่อมีการประกาศใช้ระบบเทศบาล ได้มีการจัดตั้งเมืองอูเอโนะขึ้นเมื่อวันที่ 1 เมษายน ค.ศ. 1889 และได้รับการยกฐานะเป็นนครอูเอโนะเมื่อวันที่ 10 กันยายน ค.ศ. 1941 เมื่อวันที่ 1 พฤศจิกายน ค.ศ. 2004 นครอูเอโนะได้ควบรวมกับเมืองอิงะ เมืองอายามะ หมู่บ้านชิมางาฮาระ และหมู่บ้านโอยามาดะ (ทั้งหมดมาจากอำเภออายามะ) และเมืองอาโอยามะ (มาจากอำเภอนางะ) เพื่อจัดตั้งเป็นนครอิงะ

**การเมืองการปกครอง**
ศาลาว่าการนครอิงะ
นครอิงะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 22 คน ในแง่ของการเมืองระดับจังหวัด นครอิงะเป็นเขตพื้นที่ที่ให้สมาชิกสภาจังหวัดมิเอะจำนวน 2 คน และในแง่ของการเมืองระดับชาติ นครอิงะเป็นส่วนหนึ่งของเขตเลือกตั้งที่ 3 จังหวัดมิเอะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

**เศรษฐกิจ**
อิงะเป็นที่รู้จักในฐานะศูนย์กลางของศิลปะการถักเชือกแบบดั้งเดิมที่เรียกว่า คูมิฮิโมะ ซึ่งยังมีช่างฝีมือหลายคนที่ยังทำงานอยู่ เมืองนี้เป็นศูนย์กลางการค้าของเมืองและหมู่บ้านข้างเคียง และเศรษฐกิจในท้องถิ่นนั้นเน้นไปที่การเกษตรและการท่องเที่ยวตามฤดูกาล และเนื่องจากอิงะตั้งอยู่ในตำแหน่งทางภูมิศาสตร์ระหว่างโอซากะและนาโงยะ จึงมีโรงงานมาตั้งอยู่ริมทางหลวงเมฮังเพิ่มขึ้น ด้วยเหตุผลเรื่องความสะดวกในการขนส่ง

**การศึกษา**
นครอิงะมีโรงเรียนประถมศึกษา 19 แห่ง โรงเรียนมัธยมศึกษาตอนต้น 10 แห่งที่สังกัดเทศบาลนครอิงะ และโรงเรียนมัธยมศึกษาตอนปลาย 3 แห่งที่สังกัดคณะกรรมการการศึกษาจังหวัดมิเอะ นครอิงะยังมีโรงเรียนมัธยมศึกษาตอนปลายเอกชน 2 แห่ง และโรงเรียนรวมมัธยมศึกษาตอนต้น/ตอนปลายเอกชนอีก 1 แห่ง

**โรงเรียนนานาชาติ**
 Colégio Positivo - โรงเรียนประถมศึกษาชาวบราซิล ก่อตั้งใน ค.ศ. 2013

**การขนส่ง**

**รถไฟ**
 20px บริษัทรถไฟญี่ปุ่นตะวันตก (JR West): สายหลักคันไซ- 20px บริษัทรถไฟญี่ปุ่นตะวันตก (JR West): สายคูซัตสึ- 20px รถไฟคินเท็ตสึ: สายโอซากะ- Indigo รถไฟอิงะ: สายอิงะ

**ทางหลวง**
 alt=E25 ทางด่วนเมฮัง- 25- 163- 165- 368- 422

**ความสัมพันธ์ระหว่างประเทศ**
China จู้หรง มณฑลเจียงซู ประเทศจีน

**บุคคลที่มีชื่อเสียง**
 มัตสึโอะ บาโช - กวีไฮกุ- ฮาการุ ฮาชิโมโตะ - แพทย์และนักวิทยาศาสตร์การแพทย์- อากิโกะ อิวาซากิ - นักภูมิคุ้มกันวิทยาและศาสตราจารย์มหาวิทยาลัยเยล- อิงาโนะ คาบามารุ - นินจา- จิโร คาวาซากิ - นักการเมือง- ชูโตะ มาจิโนะ - นักฟุตบอลอาชีพ- เก็งอิจิ มิตสึฮาชิ - นินจา- วาซาบิ มิซูตะ - นักพากย์- อิจิโซะ นากาตะ - นักฟุตบอลอาชีพ- โคจิ นิชิมูระ - นักฟุตบอลอาชีพ- คิปเป ชีนะ - นักแสดง- ชิโยโนกูนิ โทชิกิ - นักมวยปล้ำซูโม่- คาซูฮิโระ ยามาจิ - นักแสดง นักพากย์

**ดูเพิ่ม**
 อิงะรีว - สำนักนินจุตสึของนินจาในอิงะ

**อ้างอิง**

**แหล่งข้อมูลอื่น**
 เว็บไซต์ทางการของนครอิงะ ja- Iga- 4538517

หมวดหมู่:นครในจังหวัดมิเอะ